PTTGC มอบชุดอุปกรณ์ทางการแพทย์ “ก.สาธารณสุข” เพื่อส่งต่อชาว “สมุทรสาคร”
PTTGC มอบชุดอุปกรณ์ทางการแพทย์ "ก.สาธารณสุข" เพื่อส่งต่อชาว "สมุทรสาคร"
25 ธ.ค. 2563

ดร.คงกระพัน อินทรแจ้ง ประธานเจ้าหน้าที่บริหาร บริษัท พีทีที โกลบอล เคมิคอล จำกัด (มหาชน) หรือ PTTGC มอบชุดอุปกรณ์ทางการแพทย์ที่จำเป็นในการป้องกันโควิด-19 ภายใต้แบรนด์ Greater Care by GC ประกอบด้วย เสื้อกาวน์ป้องกันการติดเชื้อ (PE Gown) จำนวน 50,000 ตัว ชุด Coverall จำนวน 1,000 ชุด และ เจลแอลกอฮอล์ GelCo จำนวน 1,000 ลิตร ซึ่งเป็นการผลิตร่วมกันระหว่าง GC และ ThaiBev ให้แก่ นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข และ นายสาธิต ปิตุเตชะ รัฐมนตรีช่วยว่าการกระทรวงสาธารณสุข เพื่อส่งมอบให้กับประชาชนในจังหวัดสมุทรสาคร ในวันที่ 24 ธันวาคม 2563 ณ กระทรวงสาธารณสุข จังหวัดนนทบุรี
โดยในครั้งนี้ PTTGC ยังคงเดินหน้าพัฒนาและต่อยอดนวัตกรรมร่วมกับพันธมิตรเพื่อเดินหน้าวิจัยแลพัฒนาอุปกรณ์ทางการแพทย์ต่างๆ ผ่าน Healthcare Solutions ภายใต้แบรนด์ Greater Care by GC ประกอบด้วย
1.ชุด Coverall เป็น PPE Level 2 ตามมาตรฐาน ANSI/AAMI PB70 ผลิตจากเม็ดพลาสติก  รีไซเคิลประเภท PET (rPET) 100% ในประเทศไทย เคลือบสาร Polytetrafluorethylene มีคุณสมบัติสะท้อนน้ำและป้องกันการซึมผ่านของน้ำ ตัวแรกของโลก ซึ่งสามารถนำกลับมาใช้ซ้ำได้ 20 ครั้ง เป็นชุดที่เหมาะสำหรับบุคลากรทางการแพทย์เพื่อใส่ป้องกันการติดเชื้อในจุดคัดกรอง หัตถการขนาดเล็ก ซึ่งมีมาตรฐานเดียวกับชุด PPE รุ่นเราสู้ ที่กระทรวงสาธารณสุขใช้อยู่ในปัจจุบัน
2.เสื้อกาวน์ป้องกันการติดเชื้อ (PE Gown) เป็นเสื้อกาวน์พลาสติกแบบใช้ครั้งเดียวทิ้ง (Disposable Gown) ผลิตจากเม็ดพลาสติกชนิดโพลิเอทิลีน (PE) คุณภาพสูง โดยเสื้อกาวน์นี้ออกแบบตัดเย็บให้สวมใส่ง่าย น้ำหนักเบา สวมใส่สบาย ช่วยให้มีความคล่องตัวในการปฏิบัติงาน สวมใส่เพื่อป้องกันการปนเปื้อนสารคัดหลั่ง และลดความเสี่ยงในการติดเชื้อจากผู้ป่วยสู่บุคลากรทางการแพทย์
3.เจลแอลกอฮอล์ GelCo เป็นเจลแอลกอฮอล์ 72% ที่มีส่วนผสมของไตรเอทานอลเอมีน (Triethanolamine: TEA) ซึ่ง GC เป็นผู้ผลิตรายเดียวในประเทศไทย มีคุณสมบัติในการยึดเกาะผิว ทำให้มีประสิทธิภาพในการฆ่าเชื้อได้ยาวนาน และกลีเซอรีน (Glycerine) เกรดคุณภาพเทียบเท่าการผลิตยา
โดยนับเป็นการยกระดับการสนับสนุนการดูแลสุขภาพและความเป็นอยู่ที่ดีของผู้คนในสังคม ซึ่ง GC มุ่งเน้นและให้ความสำคัญกับการดำเนินงานด้านความยั่งยืนมาโดยตลอด  สอดคล้องกับการเดินหน้าของ GC ที่มุ่งสู่การเป็น Chemistry for Better Living อย่างแท้จริง จากการระบาดรอบที่แล้ว GC เคียงข้างสังคมไทยในการรับมือสถานการณ์โควิด-19 โดยร่วมกับพันธมิตรวิจัยและพัฒนาอุปกรณ์ป้องกันรวมถึงเวชภัณฑ์อื่นๆ จากนวัตกรรมของ GC Group ให้กับบุคลากรทางการแพทย์ อสม. และภาคประชาชน ทั่วประเทศไทยอย่างเร่งด่วน
ทั้งนี้ ได้แก่ เสื้อกาวน์พลาสติกแบบใช้ครั้งเดียวทิ้ง ชุดอุปกรณ์ป้องกันฯ ประกอบด้วย Isolation Gown ชุด Coverall หมวกอัดอากาศป้องกันการติดเชื้อ (PAPRs) ฟิล์มพลาสติกใส (Plastic Film) เพื่อนำไปประยุกต์ใช้ทำฉากกั้น (Wall Shield) เพื่อป้องกันการแพร่กระจายของเชื้อไวรัสโควิด-19 สเปรย์แอลกอฮอล์ เฟสชิล (Face Shield) หน้ากากอนามัยผ้าพร้อมฟิลเตอร์ (Filter) และปรอทวัดไข้ เป็นต้น